L'alcalde de Gandia reuneix a la Mesa de Diàleg Social i anuncia el Consell Econòmic i Social per al 23 de setembre
05 setembre 2024

## L'alcalde de Gandia reuneix a la Mesa de Diàleg Social i anuncia el Consell Econòmic i Social per al 23 de setembre05 setembre 2024Última actualització: 05 setembre 2024

![](../gestion/img/2e9ae337ea00c69e5ce08d7b7c13924cdacabfc6d7ff7143efb24c7801d98569.jpg)  
  

L'**alcalde de Gandia, José Manuel Prieto**, ha reunit aquest matí a la **Mesa de Diàleg Social** amb motiu de l'inici del curs polític. Hi han participat, **Juan Pablo Tur i Ramón Soler, president i vicepresident de FAES**, respectivament; **Raül Roselló, secretari general Comarcal a UGT-PV la Ribera, Safor, Vall d'Albaida, Costera i el Canal de Navarrés**; i **Vanesa González, secretaria d'Ocupació de la Unió Intercomarcal CCOO Ribera-Safor**.  
  
Durant la trobada, l'alcalde ha explicat als presents les línies estratègiques sobre les quals s'assentarà l'acció del govern durant aquest curs polític i ha anunciat una **nova convocatòria del Consell Econòmic i Social el pròxim 23 de setembre**.  
  
Després de la trobada, Prieto ha explicat que durant la celebració del Consell Econòmic i Social de Gandia s'exposaran _"les mesures per impulsar la ciutat i donar suport als sectors productius i estratègics de Gandia"_. A més, ha incidit en la importància del diàleg social com a eina per aconseguir _"consensos i acords que posen en marxa mesures per fer avançar la ciutat en qüestions fonamentals"_.  
  
Entre les qüestions concretes que s'abordaran, la primera autoritat municipal ha avançat que hi haurà mesures de destinades a impulsar el comerç, l'habitatge, a les quals se sumaran mesures per millorar les connexions en base a les mesures que s'estan treballant als protocols d'Infraestructures del Ministeri i la Generalitat.  
  
_"Vull que el pacte per les Infraestructures reba el suport dels agents socials i dels partits polítics amb representació a l'Ajuntament de Gandia"_, ha afirmat Prieto, que ha finalitzat la seua valoració expressant el seu desig que el consens, el diàleg i l'acord siguen les bases per _"acordar objectius que facen que el curs polític que afrontem siga fructífer i atenga les demandes de la ciutadania i els sectors productius"_.